**[ПРОДЪЛЖАВА ИЗПЪЛНЕНИЕТО НА ПРОЕКТ „ГРИЖА В ДОМА В ОБЩИНА Хитрино“](https://so-izgrev.bg/2024/10/18/%d0%bf%d1%80%d0%be%d0%b4%d1%8a%d0%bb%d0%b6%d0%b0%d0%b2%d0%b0-%d0%b8%d0%b7%d0%bf%d1%8a%d0%bb%d0%bd%d0%b5%d0%bd%d0%b8%d0%b5%d1%82%d0%be-%d0%bd%d0%b0-%d0%bf%d1%80%d0%be%d0%b5%d0%ba%d1%82-%d0%b3/)**

От началото на проекта „Грижа в дома в община „Хитрино“, изпълняван от Община Хитрино, са се включили над 130 потребители. Той стартира на 6 декември 2022 г., като разширява възможностите за предоставяне на социални и интегрирани здравно-социални услуги в домашна среда и е с удължен срок до 06.01.2025 г. Услугите се предоставят на нуждаещите се за период от 25 месеца и включват доставка на хранителни продукти и продукти от първа необходимост, заплащане на битови сметки, профилактика на здравето и социално значими заболявания, предоставяне на психологическа подкрепа, подпомагане при извършване на ежедневните дейности.

Успешният напредък по изпълнение на дейностите можем да отбележим с разширяване на нейният обхват – увеличават се както броят на потребителите на услугата, така и населените места, в които те живеят. Към началото на третото удължаване по реализиране на дейностите по проекта в услугата са включени възрастни и хора с увреждания със здравословни проблеми, които нямат възможност да се обслужват сами. Потребителите са от селата Байково, Висока поляна, Върбак, Добри Войниково, Длъжко, Живково, Звегор, Иглика, Калино, Каменяк, Тимарево, Трем, Черна, и Хитрино. Те получават интегрирани здравно-социални услуги съгласно индивидуалните си потребности.

Увеличен е и броят на наетите по трудов договор лица. По проекта работят 35 домашни помощници, 1 координатор, две медицински лица и един психолог. На база извършените оценки потребителите получават подкрепа в рамките на 1,2 или 3 часа.

Проектът се изпълнява по процедура за предоставяне на безвъзмездна финансова помощ на Допълнително споразумение №3 към Договор № BG05SFPR002-2.001-0050-С01 , в размер на 734015,690 лв с финансовата подкрепата на Програма „Развитие на човешките ресурси“ по схема „Грижа в дома“ BG05SFPR002-2.001, съфинансирана от Европейския социален фонд плюс.